Diari Oficial de la Generalitat Valenciana


Sumari del DOGV 4114, del 25-10-2001 (2001/9879)

Informació pública de l'aprovació del projecte d'urbanització corresponent al programa d'actuació integrada per al desenvolupament de la unitat d'execució A-16.3 del vigent PGOU.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4114

Data del DOGV
:   25-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9879


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització corresponent al programa d'actuació integrada per al desenvolupament de la unitat d'execució A-16.3 del vigent PGOU. [2001/M9879]
  
L'Alcaldia Presidència, en data 11 de setembre de 2001, va adoptar la següent resolució:
  
"Primer
  
Aprovar el projecte d'urbanització corresponent al programa d'actuació integrada per al desenvolupament de la unitat d'execució A-16.3 del vigent PGOU, amb un pressupost global de 60.514.156 pessetes (EM+19%GG i BI, sense IVA), tenint en compte en la seua execució les següents disposicions:
  
La direcció facultativa és designada per l'ajuntament, amb càrrec als costos previstos en la proposició economicofinancera, que supervisa el seu compliment i liquidació de manera similar al de les certificacions i liquidació de les obres, tot això amb el fi de garantir el correcte compliment de les condicions d'execució del programa, i segons el següent procediment:
  
1. La direcció facultativa és designada per l'ajuntament a proposta de l'urbanitzador. L'ajuntament es reserva la facultat de rebutjar la proposta, per raons d'incompatibilitat, incapacitat o oportunitat, degudament justificades, si n'hi ha.
  
2. L'urbanitzador proposa així mateix una assistència tècnica per a garantir el correcte seguiment i control de les obres. El nomenament és igualment ratificat per l'ajuntament, i hi són aplicables les cauteles i reserves expressades en el punt anterior.
  
3. La proposta d'assistència tècnica ha de contenir, almenys, les següents especificacions.
  
- Nom de l'empresa i personal tècnic d'enllaç.
  
- Pla de controls inclosos en la prestació (alineacions, rasants, materials, execució de terraplens i paviments, obres de fàbrica, seguretat i salut, etc.).
  
- Pressupost, amb detall de costos de controls i d'assistència on se'n justifique l'import en relació amb les quanties habituals de control de qualitat i l'abast de la prestació (mínim 0,5% sobre PEM afectat).
  
4. L'assistència tècnica ha de cursar informes periòdics i resultats dels controls a la direcció facultativa i a l'ajuntament, de manera sistemàtica i simultània. L'ajuntament pot formular les instruccions escaients a l'assistència tècnica, amb coneixement de la direcció, amb el fi de garantir l'efectiu seguiment i control de les obres.
  
Són aplicables les disposicions relatives al replantejament, al control i a la recepció de les obres establides en la legislació de contractes de l'estat.
  
Cal aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com de l'escrita, i de la informació de l'obra realment realitzada.
  
Abans de l'inici de les obres (acta de comprovació del replantejament), cal aportar els convenis formulats amb les companyies subministradores (Iberdrola, Telefónica, etc.)
  
Tercer
  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 .
  
Quart
  
Publicar l'aprovació definitiva en el Diari Oficial de la Generalitat Valenciana, tal i com disposa l'article 34 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Cinqué
  
Contra aquesta resolució, com a acte que posa fi a la via administrativa, escau interposar, en el termini d'un mes comptador des de la seua notificació, recurs potestatiu de reposició davant aquesta Alcaldia, o, en el termini de dos mesos, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposen l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol."
  
Cosa que es fa pública per a general coneixement, de conformitat amb el que disposa l'article 34 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.